Schosneere

E sesnêle of schossenêle is e groensel da in den êesten elft van 'n vôrige eeuw redelik algemêen wos. De bynoame is winterasperge of armeluzeasperge. 

't Trekt ip een asperge moa der zit e zwarte schelle round. Die pele makt da j' der zwart' and'n van krygt. 't Is vele werk voe da der of te doen. 

A ze gescheld zyn, moe je z'in stikskes snyen van 2 toe 4 centimeter. Toen kok je ze met e scheutje azyn omda ze schône blêek zoen bluuvn en ton moe je z'ofwerk'n met e bechamelsause.

Vô de verskillende noamen van de schossenêle in de Vlamse streekdialecten, zie in Typische_West-Vlamsche_woordn. In Vrankryk klappn ze van salsifis.
 Inhoudstoffn 

De voediengsweirde van 100 gram vesche schossenêeln is:

 Energetische weirde  	69 kcal / 289 kJ	 Koolhydroatn  	    12,5    gram	 Eiwit	                    1,5    gram 	 Vet  	    0,5  gram  Vitamine C  	    5 mg  Vitamine B1  	    0,05 mg Vitamine B2  	    0,02 mg  Kalium  400 mg Calcium  	    60 mg  Yzer 	         	    1,5 mg 	

 Têelt 
Schossenêeln word'n ip zandground ter plekke gezoaid tussn olf april en begun meie. A ze te vroeg gezoaid zyn, kunn'n de plantn goan bloein, moa de wortels bluuvn wel eetboar. Den afstand tussn de reek'n is 20 toe 25 cm, en in de reke tussn 7 toet 8 cm. Ze kunn'n uutgedoan word'n vanaf 't ende van oktober. De wortels kunn'n teegn de winter, en kunn'n hêel de winter uutgedoan word'n, voe zolange of dat de ground nie bevroorn es. De wortels kunn'n toe 50 cm lange word'n. Voe z'uut te doen met d'and, moe j' met e spa langs de wortels e diepe gerre delven, en ton kun je z'uut de ground oalen.

Schossenêeln zyn dus êen van de zeldzoame groensels da je deur de winter kud eetn.

Categorie:Groensel
Categorie:Asterachtige